ToekomsVenster: Oudword is nie vir sissies nie | Maroela Media
Psalm 71:6,9 – "U is my hulp van my geboorte af, reeds voor ek in die wêreld gekom het, het U my beskerm. U loof ek gedurigdeur. Moet my tog nie verwerp nou dat ek oud geword het nie, moet my tog nie alleen laat nou dat my kragte ingegee het nie."
Oudword is nie vir sissies nie word gesê. Mense verstaan eers die besondere uitdagings wat aan ouer word verbonde is wanneer hulle dit self beleef. Die illusie van altyd jonk bly met al die voordele en geleenthede daaraan verbonde gaan gouer verby as wat 'n mens kan dink. Skielik kyk 'n mens nie meer so veel vorentoe as terug nie. Jy oorweeg die kwaliteit van jou lewe en wat jy bygedra het om van hierdie wêreld 'n beter plek te maak.
Die psalmdigter beleef heelwat onsekerheid as gevolg van die lewensfase waarin hy homself bevind. Die broosheid wat die ouderdom bring maak hom 'n maklike prooi vir sy teenstanders. Die geloofsvertroue wat hy in verse 17 en 18 uitspreek is besonders. Te midde van sy grysheid sien hy kans om God se roem en eer aan geslagte wat kom te vertel.
Die moeilikste vr my om te verwerk is die magtelose gevoel soos wanneer jy moet sit en toekyk dat dit wat jy jou kinders (nou in hul middel veertigs) geleer het, by die agterdeur uitgegooi word.